आज इन्टरनेट के ज़माने में जब दूरियां मिट गई हैं. सोशल नेटवोर्किंग सीट्स के ज़रिये दोस्तों रिश्तेदारों के लगातार संपर्क में रहा जा सकता है. एक रिसर्च के अनुसार अगर आपके पास एक सपोर्टिव सोशल नेटवर्क है तो आप न केवल जीवन में कई बरस जोड़ लेते हैं बल्कि अपनी लाइफ का तड़का भी लगा कर उसे मजेदार बना लेते हैं. मन: चिकित्सक रमा मल्होत्रा के अनुसार अगर सभी लोग दोस्ती की अहमियत समझकर चलें तो उन्हें हम लोगों के पास आने की कम की ज़रूरत पड़ेगी. हर व्यक्ति को भावनात्मक सपोर्ट, नारिश्मेंट चाहिए जिनकी ये ज़रूरतें पूरी नहीं होती वे मानसिक रोगी बन जाते है. जब निराशा और अवसाद के बादल छाए हो, आप बहुत लो फील कर रहे हों, ऐसे में किसी साथी से कोन्टक्ट आप में जीवन के प्रति आशा का संचार कराता है, आप में दुबारा आत्मविश्वास पैदा करता है.